Lav et referat af nedenstående tekst:

Tekst:
Undervisningsminister Christine Antorini besøgte fredag formiddag Aalborg. Her skulle hun høre om, hvilke erfaringer kommunens dagpleje har gjort sig med projektet "Ny Nordisk Skole", som hun igangsatte i 2012. Projektet har til formål at udfordre børn og unge, så de udvikler sig så meget, de kan, og får en bedre læringsevne. - Man arbejder med et fælles pædagogisk samlingssted, som gør, at børnene udvikler sig så meget, de overhovedet kan. De bliver så dygtige, som de overhovedet kan med udgangspunkt i et småbørnsperspektiv. Det betyder rigtig meget for, at børn klarer sig godt videre, når de skal i børnehave og på et tidspunkt i skole, siger Christine Antorini (Soc.dem.). Den kommunale dagpleje har haft tre legestuer med i projektet siden ministeren satte det i gang, og de er så tilfredse med de foreløbige resultater, at de i efteråret 2014 udvider projektet med yderligere fire legestuer. - Det, jeg synes, er helt fantastisk, det er, at vi kan lære de små børn, der er et år, to år - og nogle gange yngre - en masse ting, som jeg aldrig førhen har troet, at jeg kunne lære så små børn. Jeg har været dagplejer i 21 år, og jeg har aldrig arbejdet så fokuseret på læring med børn, som vi gør nu, siger Lis Jervild, der er dagplejer i Aalborg Kommune.

Referat:
Den kommunale dagpleje i Aalborg Kommune er med i projektet "Ny Nordisk Skole", der går ud på at udfordre børn, så de udvikler sig hurtigere.